b'\n_START_ARTICLE_\nDjer\n_START_SECTION_\nIme\n_START_PARAGRAPH_\nNa Abidskem seznamu kraljev se tretji kralj imenuje Iti, v Torinskem seznamu kraljev je ime po\xc5\xa1kodovano in se za\xc4\x8dne iz It\xe2\x80\xa6, na Manetovem seznamu pa  se imenuje Uen\xc3\xa9phes.\n_START_SECTION_\nDol\xc5\xbeina vladanja\n_START_PARAGRAPH_\nEgip\xc4\x8danski sve\xc4\x8denik Maneto, ki je pisal v 3. stoletju pr. n. \xc5\xa1t., je trdil, da je Djer vladal 57 let. Toby Wilkinson v svoji raziskavi,  objavljeni v Royal Annals of Ancient Egypt, poudarja, da mu  Kamen iz Palerma, ki je  starej\xc5\xa1i in zato bolj zanesljiv, pripisuje  vladavino \xc2\xbb41 popolnih in delnih let\xc2\xab. Wilkinson ugotavlja, da so leta 1-10 Djerove vladavine ohranjena v registru II Kamna iz Palerma, medtem ko so srednja leta njegove vladavine  zapisana  v registru II fragmenta C1 v Kairu.'